Kaja/1934/06/03/Somersalo karistus
4000 marka ehk 3 kuud kinni riigivanema haavamise eest.

Helsingi, 2. juunil. Helsingi linnakohus kuulutas eile otsuse "Ajan Suunta" peatoimetaja kolonel-leitnant Somersalo protsessis. Teatavasti süüdistati Somersalot Eesti riigivanema Pätsi solvamises. Kohus konstateeris, et 13. ja 16. märtsil "Ajan Suuntas" avaldatud artiklid sisaldavad tõesti haavavaid väljendusi Eesti riigivanema kohta. Silmas pidades Soome-Eesti sõbralikku vahekorda ja Pätsi kõrget ametit Eesti riigipeana, kohus määras kolonel-leitnant Somersalole 4000 marka rahatrahvi või 100 päeva aresti. "Ajan Suunta" väljaanded 13. ja 16. märtsist konfiskeeritakse.

Kaja
1934